Jucătoarea britanică cu origini românești Emma Răducanu s-a retras de la turneul WTA 1000 de la Miami, acuzând o accidentare la spate.
Revenită pe teren în ianuarie 2024, după opt luni de pauză din cauza mai multor operații la încheietura mâinii și la gleznă, Răducanu urma să o înfrunte în primul tur pe Wang Xiyu.
Emma Răducanu, al cărei tată este român, a devenit în 2021 prima jucătoare venită din calificări care a câştigat turneul de Grand Slam de la US Open. Tenismena de 21 de ani urmează să reprezinte luna viitoare Marea Britanie în Billlie Jean King Cup, în duelul contra formaţiei Franţei.